Brežice kommune ble i 2010 kjent etter funnet av en massegrav fra 1945 i landsbyen Mostec. Den 186 meter lange massegraven var opprinnelig en tysk pansergrav og ved utgravingen ble det avdekket ca. 10 000 skjeletter. Det dreide seg i det vesentlige om kroatiske og slovenske soldater, samt lokale etniske tyskere, sannsynligvis også medlemmer av 7. SS-frivillige-bergdivisjon «Prinz Eugen». De ble i 1945 etter krigens avslutning, gravlagt på det sted hvor de var henrettet av jugoslaviske partisaner.